คนรามจะไม่ทน จัดชุมนุม จี้ รัฐบาลทำตามข้อเรียกร้อง 10 ข้อ 
เครือข่ายรามคำแหงเพื่อประชาธิปไตย คนรามจะไม่ทน ชุมนุมเรียกร้อง 10 ข้อ จี้ให้รัฐบาลแก้ไขเปลี่ยนแปลง ท่ามกลางกำลังจนท.ตร.นครบาล 4 ดูแลความเรียบร้อยเมื่อเวลา 16.00 น. วันที่ 14 ส.ค. ที่ลานพ่อขุน มหาวิทยาลัยรามคำแหง (หัวหมาก) เครือข่ายรามคำแหงเพื่อประชาธิปไตย จัดการชุมนุมปราศรัยแบบแฟลชม็อบ คนรามจะไม่ทนรามคำแหงจะไม่ยอมจำนนต่ออำนาจเผด็จการอีกต่อไป ท่ามกลางนักศึกษามหาวิทยาลัยรามคำแหง เดินทางเข้าร่วมจำนวนหนึ่งระหว่างการชุมนุมฝนกระหน่ำลงมาอย่างหนัก กลุ่มผู้ชุมนุมต้องหลบเข้ามาใต้อาคารศิลาบาตร แกนนำผลัดเปลี่ยนหมุนเวียนขึ้นปราศรัยโจมตีรัฐบาลทั้งนี้ ทางเครือข่ายรามคำแหงเพื่อประชาธิปไตย ได้แสดงจุดยืนต่อต้านรัฐบาล พล.อ.ประยุทธ์ จันทรโอชา พร้อมข้อเรียกร้อง 10 ข้อ ประกอบไปด้วย 1. แก้ไขรัฐธรรมนูญฉบับเผด็จการทหาร (ปี 2560) 2. หยุดคุกคามประชาชน 3. ไม่เอารัฐประหาร 4. ไม่เอารัฐบาลแห่งชาติ 5. ส.ว.ต้องมาจากการเลือกตั้งของประชาชน6. ส.ว.ต้องไม่มีสิทธิโหวตเลือกนายกรัฐมนตรี 7. เรียกร้องให้ยุบสภา 8. นายกฯ ต้องมาจากการเลือกตั้ง 9. องค์กรอิสระต้องมาจากประชาชน และ 10. รัฐบาลต้องมีคำตอบเรื่องการเลือกตั้งองค์กรปกครองส่วนท้องถิ่น เนื่องจากบางแห่งเว้นว่างจากการเลือกตั้ง รวมถึงการแทรกแซงการเลือกตั้งท้องถิ่นด้าน พล.ต.ต.ธีระพงษ์ วงษ์รัฐพิทักษ์ ผบก.น.4 กล่าวถึงกรณีการชุมนุมต่อต้านรัฐบาลโดยเครือข่ายรามคำแหงเพื่อประชาธิปไตย ภายในมหาวิทยาลัยรามคำแหง (หัวหมาก) ว่า ตำรวจนครบาล 4 ได้จัดกำลังประมาณ 50 นาย ร่วมกับตำรวจ สน.หัวหมาก อีก 80 นาย หรือประมาณ 1 กองร้อย กระจายกำลังคอยดูแลความสงบเรียบร้อยภายในงานไม่ให้เกิดความวุ่นวาย ซึ่งการข่าวขณะนี้ไม่มีรายงานเหตุต้องสงสัยใดๆอย่างไรก็ตาม ก่อนหน้านี้ตำรวจได้ประชุมหารือกับมหาวิทยาลัยรามคำแหงแล้ว ทราบว่า กลุ่มผู้จัดยังไม่ได้ขออนุญาตจัดการชุมนุมในเขตมหาวิทยาลัยขึ้น ซึ่งทางมหาวิทยาลัย ยอมผ่อนปรนให้จัด เพื่อไม่ให้เป็นการสร้างแรงกดดันกับหมู่นักศึกษา แต่หากตำรวจพบว่า ระหว่างการปราศรัยมีการกระทำใดสุมเสี่ยงที่จะผิดกฎหมาย เจ้าหน้าที่ก็จำเป็นต้องดำเนินการตามขั้นตอนของกฎหมายทันที เนื่องจากขณะนี้ พ.ร.ก.ฉุกเฉิน ยังคงมีผลบังคับใช้อยู่
เครือข่ายรามคำแหงเพื่อประชาธิปไตย คนรามจะไม่ทน ชุมนุมเรียกร้อง 10 ข้อ จี้ ให้รัฐบาลแก้ไขเปลี่ยนแปลง ท่ามกลางกำลังจนท.ตร.นครบาล 4 ดูแลความเรียบร้อย 
ม็อบนักศึกษา,จัดชุมนุม,เครือข่ายรามคำแหงเพื่อประชาธิปไตย,มหาวิทยาลัยรามคำแหง,แฟลชม็อบ,ตำรวจนครบาล 4,ร้อง 10 ข้อรัฐบาล,ข่าวทั่วไป